คือ ฉันเป็นแผลปริขอบทวาร แล้วแช่น้ำอุ่นผสมด่างทับทิม แต่เมื่อวานทำด่างทับทิมหกหล่นไปในน้ำอุ่นเป็นก้อน พอสลายน้ำสีจะออกสีม่วงเข้ม ก็ไม่ได้คิดอะไร เอาก้นไปแช่น้ำนั้น ประมาณ 10 นาที หลังจากนั้นเกิดอาการแสบร้อนที่บริเวณท้อง และแผ่นหลังเป็นบริเวณที่ไม่ได้แช่ไปนะคะ (แสบร้อนเหมือนโดนพริกคะ) เลยรีบล้างน้ำออก แต่ยังไม่หาย เลยอยากทราบว่ามันจะเป็นอันตรายมั้ยคะ แล้วควรทำยังไงต่อไปดี รบกวนช่วยตอบหน่อยนะคะ เครียดและกังวลมากเลยขอบมากๆคะ
สวัสดีครับ ผม ปชาครับ ยินดีให้คำปรึกษาเกี่ยวกับปัญหาของครับ แผลปริแตกบริเวณรอบขอบทวาร มักจะเกิดตรงบริเวณรอยต่อของเยื่อบุทวารหนัก และ ขอบของผิวหนังภายนอก บริเวณรูทวารจะมีหูรูดชั้นใน และบริเวณหูรูดชั้นนอก การขับถ่ายที่ปกติ จำเป็นต้องอาศัยการทำงานที่สัมพันธ์กันของโครงสร้างเหล่านี้ เนื่องจากบริเวณดังกล่าวเป็น บริเวณที่เป็นเนื่อเยื่ออ่อน การมีอุจจาระที่แข็งมากเกินไป อาจทำให้เกิดรอยปริแตกบริเวณขอบทวารดังกล่าว ส่งผลให้เกิดอาการปวดเวลาอุจจาระ วิธีการรักษา ในเบื่องต้น จะเป็นการบรรเทาอาการปวด ด้วยการแช่น้ำอุ่น การทำให้อุจจาระนิ่ม เช่น การทานน้ำเปล่า การทานอาหารที่มีกากอาหาร หรือ การทานยาที่ทำให้อุจจาระนิ่ม โดนที่ถ้ามีอาการปวดมาก อาจจะจำเป็นต้องได้รับยาเหน็บทวารร่วมด้วย ในกรณีที่วิธีการรักษาดังกล่าวข้างต้นไม่บรรเทาอาการ อาจจะรักษาเพิ่มเดิม เช่นการฉีดสาร botulinum เพื่อทำให้กล้ามเนื้อหูรูดคลายตัว ปรับสภาพการขับถ่าย หรือ อาจทำการผ่าตัดกล้ามเนื้อหูรูด สารด่างทับทิม มีฤทธิ์ระคายเคืองเนื่อเยื่ออ่อนได้ การเชื่อแผลในด่างทับทิมอาจทำให้แผลมีการอักเสบเพิ่มมากขึ้น การล้างแผลทางการแพทย์ มักจะล้างด้วยน้ำเกลือซึ่งไม่มีฤทธิ์ระคายเคืองเนื้อเยื่อ อย่างไรก้ตามการโดนสารด่างทับทิมในช่วงระยะเวลาสั้นๆ ไม่สามารถทำลายเนื่อเยื่ออ่อนได้ โดนอาจจะมีอาการแสบร้อนเพียงเล็กน้อยเท่านั้น แนะนำให้มารับการตรวจเพิ่มเดิม เพื่อที่จะได้รับการวินิจฉัย การรักษา และคำแนะนำในการปฏิบัติตัวที่เหมาะสมต่อไปครับ